ජනාධිපති මහින්ද රාජපක්ෂ මහතා පෙරේදා (21) පැවැති අමාත්‍ය මණ්ඩල රැස්වීමේදී මේ බව අවධාරණය කළ බව ද හෙතෙම පැවැසීය.ශ්‍රී ලංකාවට එරෙහි යෝජනාව පිළිබඳ ඡන්ද විමසීමේදී බටහිර බලපෑම මත යම් වෙනසක් සිදුවුවහොත් මිස දැනට පවතින තත්ත්වයේ වෙනසක් සිදු නොවනු ඇතැයි ද ඇමැතිවරයා කීය.ඇමැති ලක්ෂ්මන් යාපා අබේවර්ධන මහතා මේ බව පැවැසුවේ ඇමැති මණ්ඩල තීරණ දැනුම් දීම සඳහා රජයේ ප්‍රවෘත්ති දෙපාර්තමේන්තු ශ්‍රවණාගාරයේ ඊයේ (22) පැවැති මාධ්‍ය හමුවේ දීය.ශ්‍රී ලංකා හමුදාව යුද අපරාධ කළ බවට උගත් පාඩම් හා ප්‍රතිසන්ධාන කොමිෂන් සභා වාර්තාවේ කිසිදු තැනක සඳහන් වී නොමැති බව ද, එබැවින් එම වාර්තාව සම්බන්ධයෙන් කිසිදු ගැටලුවක් රජයට නොමැති බව ද කී ඇමැතිවරයා, උතුරේ ද්‍රවිඩ ජනතාව වෙනුවෙන් රජය ක්‍රියාත්මක කැර ඇති සංවර්ධන වැඩපිළිවෙළ එපරිද්දෙන්ම ඉදිරියටත් ක්‍රියාත්මක වන බව ද කීවේය.අවතැන්වූවන්ගෙන් සියයට 99.9 කට අවශ්‍ය පහසුකම් සියල්ල ලබා දී ඇති බවත්, පොලිස් කොමිසම පත් කීරීම, උතුරු නැඟෙනහිර පොලිසිවලට දෙමළ බස දන්නා නිලධාරීන් බඳවා ගැනීම, මානව හිමිකම් පිළිබඳ ක්‍රියාකාරී සැලැස්මක් 2011 සිට 2016 දක්වා ක්‍රියාත්මක කිරීම වැනි කටයුතු කැර තිබියදී ඒවා සම්බන්ධයෙන් ශ්‍රී ලංකාවට බලපෑම් කිරීම අනවශ්‍ය බව ද පැවැසීය.මෙරට දැනට ක්‍රියාත්මක වැඩපිළිවෙළ ලබන ඔක්තෝබර් මාසය වන විට ;බාහෝවිට අවසන්වනු ඇති බවත්, එම මාසයේ අපට නැවතත් මානව හිමිකම් කොමිසම හමුවේ කරුණු ඉදිරිපත් කිරීමට අවස්ථාව තිබෙන බැවින් එය කළ හැකි බවත් ඇමැතිවරයා සඳහන් කෙළේය.ශ්‍රී ලංකාව සම්බන්ධ යෝජනාවට එරෙහිව මෙරට සියලු ජනතාව ජාති ආගම් බේදයෙන් තොරව රටක් ලෙස ඒකරාශී වීම සම්බන්ධයෙන් සතුටට පත්වන බව ද ඇමැතිවරයා පැවැසීය.රජයේ ප්‍රවෘත්ති අධ්‍යක්ෂ ජනරාල් මහාචාර්ය ආරියරත්න ඇතුගල, ජාතික සංවර්ධනය පිළිබඳ මාධ්‍ය මධ්‍යස්ථානයේ අධ්‍යක්ෂ ජනරාල් ආරිය රූබසිංහ මහත්වරුද මේ අවස්ථාවට සහභාගී වූහ..